Eg eri 25 ára gamal, búgvi í havn og havi lokið students- og handilsskúlaprógv. Eg eri frælsislyntur, og raðfesti frælsi fyri tí einstaka. Persónligt, tjóðskaparligt og vinnuligt frælsi er grundarlagið undir mínari politisku áskoðan, og frælsi er grundarlagið undir mínari persónligu heimsmynd. Tað er mín sterkasta sannføring, at eitt frælst fólk, ein fræls tjóð og ein fræls vinna er vegurin fram fyri at tryggja frælsi, vælferð og vøkstur í Føroyum. Eg havi altíð verið áhugaður í samfelagsviðurskiftum, men hevði í langa tíð ongan flokk, ið eg kundi fyrihalda meg til politisk. Hetta broyttist tó skjótt, tá ið Framsókn fyri fyrstu ferð stillaði upp í 2011. Tey trý frælsini hjá Framsókn–persónligt, tjóðskaparligt og vinnuligt frælsi–raðfesta Føroyar og einstaku borgarar tess hægst, og tað var kanska serliga tað, ið vakti mín áhuga fyri flokkinum. Flokkurin hyggur frameftir, og hevur eftir mínum tykki tey bestu virðini at skipa samfelagið eftir. Eg meldaði meg inn í ungmannafelagið, Framsøkin Ung í 2012, og var formaður í felagnum frá 2014 til 2016. Eg helt at Føroyar nú skuldi koma aftur á beint, og at vit fingu eina politiska kós, har frælsi, tjóðskapur og vøkstur eru kjarnuorð. Tí valdi eg eisini í 2015 at stilla upp á vallistanum hjá Framsókn til løgtingið, og gjørdist nummar fýra á listanum aftaná valið. Eg havi sostatt verið varamaður hjá Framsókn seinastu fýra árini, har eg havi sitið í løgtinginum í jøvnum millumbilum. Í februar í ár fekk Framsókn eitt landsstýrisfólk afturat, og havi eg tískil eisini siti sum fastur løgtingslimur seinastu 7 mánaðirnar. Politiskar royndir Eg havi verið politiskt virkin síðani tíðliga í 2012, tá ið eg meldaði meg inn í ungmannafelagið hjá Framsókn. Eg havi sitið í nevndini í fleiri ár, og havi rikið sessin sum kassameistari, skrivari, næstformaður og at enda formaður. Eisini havi eg veri í nevndini hjá PolUng, ið er felagsskapurin fyri politisku ungmannafeløgini í Føroyum. Harafturat havi eg eisini verið nevndarlimur í NLU–Nordens Liberale Ungdom–har eg havi arbeitt í norðurlendskum høpi. Eisini havi eg verið varaforseti í UNR–Ungdommens Nordiske Råd–ið er ungdómsdeildin hjá Norðurlandaráðnum. Síðani 2015 havi eg verið varafólk fyri Framsókn. Í februar 2019 tók eg sætið sum løgtingsfólk fyri Framsókn, og eri eg tingmaður enn í dag. Í tinginum havi eg sitið í mentanarnevndini og lokalnevndini. Harafturat havi eg verið varamaður og rættar- og uttanlandsnevndini. Arbeiðsroyndir Eg havi arbeitt sum krambafólk í fleiri ár. Eisini havi eg arbeitt sum bilførari og tollavgreiðslufólk. Eg havi eisini arbeitt nógv í náttarlívinum, bæði sum barrvørður og leiðari, millum annað í Bowlinghøllina á Hálsi, Essabarr og Havnar Klubba. Eg haldi meg tískil kenna tørvin hjá teimum, ið virka og starvast í tí vinnuni. Útbúgving Eg havi lokið studentaskúlaprógv í Studentaskúlanum í Hoydølum (2014). Eisini havi eg HH1 handilsskúlaprógv frá Handilsskúlanum í marknaðargili (2016). Í næstum er ætlanin at fara undir hægri lesna á Fróðskaparsetur Føroya. Eg havi búð í havn síðani eg var 2 ára gamal, men eftirsum pápi mín er úr Gøtu, og mamma mín av Skála, so hevur eysturoyardialektin hingið við. So eg sigi“ noy”,“ eg voyt ikki” og aðrir klassikarir sum“ kHAku”,“ spHAka” og“ Ehpli”. Annars síggi eg meg sjálvan sum ein fullblóðs, Cafe lattè drekkandi havnamann við stóra H. GG! Cookies verða nýttar til hagtøl yvir vitjandi á heimasíðuni. Les meira Heimasíðan nýtir“ Cookies”–ein tekstfílur, sum verður goymdur á tínari teldu, telefon, tablet o. s. fr. . Endamálið við hesum er at telda tín hevur møguleika fyri at minnast ymsar partar av heimasíðuni fyri at gera hana skjótari til næstuferð tú vitjar hana. Eisini verður tað nýtt til at gera hagtøl yvir hvussu nógv, og í hvørjum landi, okkara vitjandi eru. Hesin tekstfílur (Cookies) er ikki virus ella annað skaðaligt fyri teldu tína. Tað er møguligt hjá hvørjum einstaka at sletta hesar“ Cookies” við at fylgja hesari vegleiðing. Trýst her: http://minecookies. org/cookiehandtering